**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠO TVIRTINIMO**

2018 m. spalio 17 d. Nr. 34-1494

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 8 punktu ir 18 straipsnio 1 dalimi, Neformaliojo vaikų švietimo lėšų skyrimo ir panaudojimo tvarkos aprašu, patvirtintu Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, Lazdijų rajono savivaldybės taryba nusprendžia:

1. Patvirtinti Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašą (pridedama).

2. Pripažinti netekusiu galios Lazdijų rajono savivaldybės tarybos 2016 m. sausio 29 d. sprendimą [Nr. 5TS-315](http://dvs.lazdijai.lt:49201/aktai/Default.aspx?Id=3&DocId=37879) „Dėl Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ su visais jo pakeitimais ir papildymais.

Savivaldybės meras

Parengė

Auksė Stirbienė

2018-10-12

 PATVIRTINTA

Lazdijų rajono savivaldybės tarybos

2018 m. d.

sprendimu Nr.

**LAZDIJŲ RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠAS**

**I. BENDROSIOS NUOSTATOS**

1. Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo (toliau – Aprašas) paskirtis – apibrėžti mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas skiriamų Europos Sąjungos finansinės paramos, bendrojo finansavimo ir kitų Lietuvos Respublikos valstybės biudžeto lėšų (toliau kartu – NVŠ lėšos), skiriamų Lazdijų rajono savivaldybei (toliau – savivaldybė) principus, NVŠ lėšų naudojimą, reikalavimus švietimo teikėjui ir NVŠ programoms, NVŠ lėšomis finansuojamų vaikų apskaitą, NVŠ programų vertinimo, kokybės užtikrinimo ir atsiskaitymo už NVŠ lėšas tvarką

2. NVŠ lėšos skiriamos savivaldybės neformaliojo vaikų švietimo plėtotei, siekiant didinti vaikų, ugdomų pagal NVŠ programas, skaičių.

**II. NVŠ LĖŠŲ SKYRIMO PRINCIPAI**

3. NVŠ lėšos savivaldybėms skiriamos taip:

3.1. nustatoma vienam mokiniui mėnesiui skiriama NVŠ lėšų suma, kuri apskaičiuojama visą skirtą NVŠ lėšų sumą padalinus iš mokinių, praėjusių kalendorinių metų rugsėjo 1 d. besimokiusių pagal bendrojo ugdymo programas, skaičiaus ir iš finansuojamo laikotarpio mėnesių skaičiaus;

3.2. Savivaldybei tenkanti NVŠ lėšų suma apskaičiuojama vienam mokiniui mėnesiui Aprašo 3.1 papunktyje nustatytą dydį padauginus iš savivaldybėje praėjusių kalendorinių metų rugsėjo 1 d. pagal bendrojo ugdymo programas besimokiusių vaikų skaičiaus ir finansuojamo laikotarpio mėnesių skaičiaus. NVŠ lėšos savivaldybėms skiriamos švietimo ir mokslo ministro įsakymu.

4. NVŠ lėšomis gali būti finansuojama tik viena vaiko pasirinkta NVŠ programa, kuriai NVŠ lėšas skiria savivaldybė, kurioje vaikas mokosi pagal NVŠ programą, nepriklausomai, kurioje savivaldybėje jis gyvena ir mokosi pagal bendrojo ugdymo programą.

5. NVŠ lėšos savivaldybės mokiniams ugdyti pagal NVŠ programas skiriamos savivaldybės administracijai, kol bus priimti reikalingi teisės aktai dėl lėšų apskaičiavimo ir paskirstymo NVŠ teikėjams.

6. NVŠ lėšos švietimo teikėjams apskaičiuojamos ir skiriamos pagal savivaldybės mokinių, pasirinkusių NVŠ programas bei sudariusių su švietimo teikėjais ugdymo sutartis, skaičių ir programos trukmę. Jei NVŠ lėšų yra mažiau, nei vaikų, norinčių dalyvauti NVŠ programose, pirmumo teise naudotis NVŠ lėšomis turimokiniai:

6.1. nelankantys formalųjį švietimą papildančių ugdymo programų;

6.2. gyvena atokiose savivaldybės vietovėse;

6.3. pasirinkę pilietiškumo, verslumo, gamtamokslinio, techninės kūrybos loginio mąstymo ir sveikos gyvensenos ugdymo programas.

**III. NVŠ LĖŠOS IR JŲ NAUDOJIMAS**

7. Rekomenduojama NVŠ lėšų suma vienam NVŠ programoje dalyvaujančiam vaikui yra 15 eurų per mėnesį.

8. Jei savivaldybė nustato kitokią NVŠ lėšų sumą vienam NVŠ programoje dalyvaujančiam vaikui ar skirtingus NVŠ lėšų dydžius, ji negali būti mažesnė nei 10 eurų ir didesnė nei 20 eurų per mėnesį.

9. Savivaldybė, didinanti ar mažinanti rekomenduojamą NVŠ lėšų sumą, turi ją pagrįsti ir užtikrinti, kad nenukentėtų ugdymo kokybė, kad NVŠ lėšos būtų naudojamos efektyviai ir racionaliai. Jei skiriamas didesnis finansavimas, turi būti aptarti ir aukštesni NVŠ programos vykdymo kokybiniai ir (ar) kiekybiniai rodikliai. Nerekomenduojama nustatyti didesnės nei 15 eurų per mėnesį sumos vaikui, jei savivaldybės vaikų dalyvavimo NVŠ veiklose procentas yra mažesnis nei 75 proc. nuo visų savivaldybėje pagal bendrojo ugdymo programas besimokančių mokinių skaičiaus.

10. NVŠ lėšos skiriamos vaiko, dalyvaujančio NVŠ programoje, ugdymo procesui ir su juo susijusiomis išlaidomis finansuoti.

11. NVŠ lėšų negalima naudoti:

11.1. pramoginių ir poilsio renginių išlaidoms apmokėti;

11.2. NVŠ programoms, kai NVŠ teikėjas yra mokykla, teikianti bendrąjį ugdymą, finansuoti;

11.3. rekonstrukcijos, remonto, statybos išlaidoms padengti ir ilgalaikiam turtui įsigyti;

11.4. NVŠ programos vykdytojo įsiskolinimams padengti.

12. Savivaldybė ir švietimo teikėjas naudoja lėšas teisės aktų nustatyta tvarka ir užtikrina šių lėšų panaudojimą pagal tikslinę paskirtį.

**IV. REIKALAVIMAI NVŠ TEIKĖJUI IR NVŠ PROGRAMOMS**

13. Reikalavimai NVŠ lėšomis NVŠ programas įgyvendinantiems teikėjams nurodyti Neformaliojo vaikų švietimo lėšų skyrimo ir naudojimo tvarkos aprašo, patvirtinto Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V–758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ (toliau - NVŠ lėšų skyrimo ir naudojimo aprašas) 13 –15 punktuose.

14. NVŠ teikėjas turi pateikti vietos, kurioje įgyvendinama programa, naudojimosi turtu teisėtumą patvirtinančių dokumentų kopijas.

15. NVŠ teikėjas gali teikti kelias programas, vienai programai pildoma viena paraiškos forma.

**V. REIKALAVIMAI NVŠ PROGRAMOMS**

16. Reikalavimai NVŠ programoms ir registravimas Kvalifikacijos tobulinimo programų ir renginių registre (toliau – KTPRR) nustatytas NVŠ lėšų skyrimo ir naudojimo aprašo 16 – 18 punktuose.

17. NVŠ programos gali būti rengiamos pusmečiams ar metams.

18. NVŠ programos veiklos turi būti įgyvendinamos ne rečiau kaip po 2 pedagogines valandas per savaitę arba ne mažiau kaip 8 pedagogines valandas per mėnesį.

19. Maksimalų mokinių skaičių NVŠ programos įgyvendinimo grupėje įsakymu nustato savivaldybės administracijos direktorius.

**VI. NVŠ PROGRAMŲ VERTINIMAS, KOKYBĖS UŽTIKRINIMAS IR NVŠ LĖŠAS GAUNANČIŲ VAIKŲ APSKAITA**

20. Švietimo teikėjas, atitinkantis Aprašo 13 punkte numatytus reikalavimus (toliau – NVŠ teikėjas), savivaldybei teikia užpildytą NVŠ programos atitikties reikalavimams paraiškos formą, patvirtintą NVŠ lėšų skyrimo ir naudojimo aprašo 1 priede. Paraiškos formos skelbiamos KTPRR.

21. NVŠ programa savivaldybės nustatyta tvarka teikiama vertinti savivaldybės administracijos direktoriaus įsakymu sudaromai komisijai (toliau – Komisija). Komisija sudaroma iš įvairių institucijų atstovų ir nepriklausomų vertintojų, turinčių patirties NVŠ srityje. Komisija vadovaujasi savivaldybės administracijos direktoriaus patvirtintais Komisijos veiklos nuostatais.

22. NVŠ paraiška su lydraščiu, parengta vadovaujantis šiuo Aprašu, teikiama savivaldybės administracijos Švietimo, kultūros ir sporto skyriui 2 kartus per kalendorinius metus: iki einamųjų metų liepos 20 d. ir iki einamųjų metų gruodžio 20 d. Spausdintine forma teikiami dokumentai gali būti pateikti pareiškėjo asmeniškai arba per įgaliotą asmenį arba atsiųsti per kurjerį, arba paštu registruota pašto siunta. Elektronine forma teikiami dokumentai turi būti pasirašyti kvalifikuotu elektroniniu parašu (Adoc) arba suformuoti elektroninėmis priemonėmis, kurios leidžia užtikrinti teksto vientisumą ir nepakeičiamumą (PDF), ir pateikti el. paštu aukse.stirbiene@lazdijai.lt. Komisija savivaldybės administracijos direktoriaus nustatyta tvarka atlieka naujų programų atitikties vertinimą ir programų atitikties galiojimo pratęsimą pagal NVŠ programos vertinimo kriterijus, nurodytus NVŠ lėšų skyrimo ir naudojimo aprašo 2 priede.

23. NVŠ programa teikiama vertinti Komisijai.

24. Savivaldybės administracijos direktorius, atsižvelgdamas į Komisijos siūlymą, priima sprendimą dėl programos atitikties reikalavimams ir NVŠ programos atitikties pratęsimo bei galiojimo (akreditavimo) trukmės. Esant pažeidimams dėl programos vykdymo proceso ar ugdymo kokybės, savivaldybės administracijos direktoriaus sprendimu programos atitiktis panaikinama. Kitais atvejais programos atitiktis gali būti pratęsiama.

25. Apie NVŠ programos atitikimą reikalavimams pažymima Kvalifikacijos tobulinimo programų ir renginių registre NVŠ lėšų skyrimo ir naudojimo aprašo 23 punkte nustatyta tvarka.

26. NVŠ programos, atitinkančios reikalavimus, skelbiamos Savivaldybės interneto svetainėje www.lazdijai.lt kartu su kvietimu vaikams (tėvams, globėjams, rūpintojams) registruotis į NVŠ programą.

27. NVŠ teikėjas sudaro dalyvavimo NVŠ programoje sutartis su mokinių tėvais (globėjais, rūpintojais) elektroniniu būdu užpildydamas mokymo sutartį NVŠ lėšų skyrimo ir naudojimo aprašo 24 punkte nustatyta tvarka ir pateikia Savivaldybės administracijai programoje dalyvaujančių mokinių skaičių, vardus ir pavardes. Savivaldybės administracija turi teisę prašyti NVŠ teikėjo pateikti daugiau informacijos apie NVŠ programose dalyvaujančius mokinius ir jų finansavimą.

28. Lėšos NVŠ veikloms vykdyti skiriamos savivaldybės administracijos direktoriaus įsakymu, atsižvelgiant į programoje dalyvaujančių mokinių skaičių du kartus per metus: pirmam ir antram pusmečiui.

29. Savivaldybės administracijos direktorius su organizacijomis ar kitais teikėjais, kuriems Lazdijų rajono savivaldybės administracijos direktoriaus įsakymu yra skiriamos lėšos, pasirašo Finansavimo iš Lazdijų rajono savivaldybės biudžeto programų sutartį, kurios forma patvirtinta Lazdijų rajono savivaldybės administracijos direktoriaus įsakymu.

30. Skirtos lėšos pervedamos į NVŠ teikėjo nurodytą sąskaitą pasirašius NVŠ programų vykdymo ir finansavimo sutartį, fiksavus mėnesio paskutinę dieną elektroninėje laikmenoje NVŠ programą lankančių mokinių skaičių ir gavus NVŠ lėšas per 10 dienų.

31. NVŠ teikėjas užtikrina programos tikslų ir uždavinių įgyvendinimą**,** atsako užlėšų panaudojimą pagal tikslinę paskirtį.

32. Lazdijų rajono savivaldybės administracija NVŠ lėšas naudoja teisės aktų nustatyta tvarka ir užtikrina šių lėšų naudojimą pagal tikslinę paskirtį, taip pat užtikrina NVŠ programų vykdymo kokybę ir priežiūrą.

**VII. ATSISKAITYMAS UŽ NVŠ LĖŠAS**

33. NVŠ teikėjai, kurių savininko teises ir pareigas įgyvendinančioji institucija yra ne Lazdijų rajono savivaldybės taryba, atsiskaito pagal NVŠ teikėjo ir Lazdijų rajono savivaldybės administracijos direktoriaus sudarytas sutartis.

34. NVŠ teikėjas skirtas ir nepanaudotas NVŠ lėšas turi grąžinti į Lazdijų rajono savivaldybės administracijos sąskaitą iki einamųjų metų gruodžio 31 d.

35. NVŠ teikėjas gautų lėšų apskaitą tvarko Lietuvos Respublikos teisės aktų nustatyta tvarka.

36. Pasibaigus kalendoriniams metams, per 20 darbo dienų Lazdijų rajono savivaldybės administracijos Finansų skyrius pateikia Švietimo ir mokslo ministerijos Buhalterinės apskaitos skyriui formą Nr. 2 (Metinė, ketvirtinė biudžeto išlaidų sąmatos vykdymo 20\_\_\_ m.\_\_d. ataskaita, patvirtinta Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“), banko išrašą arba laisvos formos pažymą apie lėšų likutį sąskaitoje.

37. Metams pasibaigus, iki kitų metų sausio 5 d. savivaldybės administracijos Finansų skyrius savivaldybės skirtas ir nepanaudotas NVŠ lėšas turi grąžinti į Lietuvos Respublikos švietimo ir mokslo ministerijos sąskaitą Nr. LT307300010002457205.

38. NVŠ teikėjai, gavę finansavimą, savivaldybės administracijai pateikia kiekvieną ketvirtį ne vėliau kaip iki kito ketvirčio pirmo mėnesio 5 dienos biudžeto išlaidų sąmatos įvykdymo ataskaitą, parengtą pagal formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K- 465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, (toliau – forma Nr. 2);

39. Savivaldybės administracija už gautą finansavimą atsiskaito teisės aktų nustatyta tvarka.

**VIII. NVŠ PROGRAMŲ ĮGYVENDINIMO STEBĖSENA**

40.Stebėsena vykdoma vadovaujantis Neformaliojo vaikų švietimo koncepcija, šiuo Aprašu ir Neformaliojo vaikų švietimo programų įgyvendinimo stebėsenos ir priežiūros tvarka, patvirtinta savivaldybės administracijos direktoriaus įsakymu, siekiant užtikrinti NVŠ programos vykdymo kokybę ir priežiūrą.

41. NVŠ programų stebėseną vykdo Lazdijų rajono savivaldybės administracijos Švietimo, kultūros ir sporto skyrius.

42. Stebėsena gali būti vykdoma:

42.1. stebint ir analizuojant duomenis, esančius Mokinių registre, KTPRR, ŠVIS;

42.2. stebint NVŠ programos įgyvendinimą vietoje.

43. Stebima, analizuojama ir vertinama:

43.1. vaikų NVŠ programų lankomumas ir lankomumo pokytis;

43.2. NVŠ programų įgyvendinimo kokybė;

43.3. NVŠ programos įgyvendinimo priemonės, patalpos, įranga.

44. NVŠ programų įgyvendinimo stebėsena atliekama nuvykus į NVŠ programos įgyvendinimo vietą. Lankymo metu fiksuojama ar NVŠ teikėjo atitikties nustatymo arba NVŠ programos akreditacijos paraiškoje nurodyti ir/arba deklaruoti dalykai, atitinka faktą. Esant reikalui NVŠ teikėjams suteikiama informacinė ir metodinė švietimo pagalba.

45. Su stebėsenos ataskaita supažindinamas NVŠ programos teikėjas.

46. Apie stebėsenos metu nustatytus pažeidimus informuojamas Lazdijų rajono savivaldybės administracijos direktorius. Lazdijų rajono savivaldybės administracijos direktoriaus priima sprendimą dėl tolimesnio programos finansavimo.

**IX. BAIGIAMOSIOS NUOSTATOS**

47. NVŠ programoms finansuoti gali būti naudojamos rėmėjų, tėvų ir kitos lėšos teisės aktų nustatyta tvarka.

48. Savivaldybė siekia, kad NVŠ programos būtų įgyvendinamos kuo arčiau vaiko gyvenamosios vietos ar mokyklos, kurioje jis mokosi, ir jas lankančių vaikų skaičius padidėtų skaičiumi, kuris gaunamas, skirtas lėšas padalinus iš mėnesių skaičiaus ir koeficiento 15 (pagal rekomenduojamą vaikui mėnesiui skiriamą lėšų dydį).

49. NVŠ lėšos skiriamos NVŠ teikėjams kaip tikslinės lėšos nesuteikiant teisės jas naudoti kitiems tikslams ir naudojamos NVŠ programoms įgyvendinti vadovaujantis Aprašo nuostatomis.

50. Savivaldybės švietimo registrų tvarkytojas ir kiti už NVŠ atsakingi darbuotojai konsultuoja asmenis Aprašo įgyvendinimo klausimais, padeda užpildyti duomenų registravimo į švietimo registrus formas, teikia kitą informacinę ir metodinę pagalbą švietimo teikėjams ir vykdo priežiūrą teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠO TVIRTINIMO“ PROJEKTOAIŠKINAMASIS RAŠTAS**

2018-10-12

Lazdijai

Lazdijų rajono savivaldybės tarybos sprendimo „Dėl Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašo tvirtinimo“ projektas parengtas vadovaujantis Lietuvos Respublikos vietos savivaldos įstatymo 6 straipsnio 8 punktu ir 18 straipsnio 1 dalimi, Neformaliojo vaikų švietimo lėšų skyrimo ir panaudojimo tvarkos aprašu, patvirtintu Lietuvos Respublikos švietimo ir mokslo ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ ir atsižvelgus į Lazdijų rajono savivaldybės Kontrolės ir audito tarnybos veiklos audito ataskaitos projektą 2018 m. spalio 10 d.

Šiuo sprendimo projektu siūloma patvirtinti Lazdijų rajono savivaldybės neformaliojo vaikų švietimo lėšų skyrimo ir naudojimo tvarkos aprašą. Šiuo aprašu Neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programos vykdyti skiriamas finansavimas. Sprendimo projektu siūloma nustatyti Neformaliojo vaikų švietimo teikimo sutarties formą ir jos pildymą elektroniniu būdu, aiškiau reglamentuoti NVŠ lėšų dydžio nustatymo ir mokesčio už NVŠ nustatymo principus, lėšų naudojimą, reikalavimus švietimo teikėjui ir programoms, atsiskaitymo už lėšas tvarką.

Priėmus sprendimą, numatomos teigiamos pasekmės: į NVŠ programų įgyvendinimą įsitraukus daugiau NVŠ teikėjų pagal NVŠ programas bus ugdoma daugiau mokinių, kurie bus įtraukti į socialinius įgūdžius ir kompetencijas ugdančias veiklas, mažės vaikų ir paauglių nusikalstamumas, atsiras darbo vietų įvairių sričių pedagogams.

Sprendimui įgyvendinti nereikės papildomų lėšų.

Sprendimo projektą paruošė – Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė